Райнер Мария Рилке
Зад дървесата невинни…

Превод от немски: Петър Велчев, 1979

chitanka.info

Зад дървесата невинни

старата, тъмна съдба очертава

нямото си лице.

Бръчки по него пълзят…

Птица дори ако тук изкрещи,

ехото — като болка — се мята

в строгите й уста на сибила.

Ах, нови влюбени се усмихват,

без мисълта за раздяла!

Ала трепери, блещука над тях,

като съзвездие, участта им —

опиянявана от нощта.

Още е рано, за да го усетят,

още е жив,

плувайки в потока небесен,

някакъв лек образ…

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.